*****

ΚΑΝΟΝΙΣΜΟΣ (ΕΟΚ) αριθ. 2188/86 ΤΗΣ ΕΠΙΤΡΟΠΗΣ

της 11ης Ιουλίου 1986

που τροποποιεί τον τους κανονισμούς (ΕΟΚ) αριθ. 2443/85 και (ΕΟΚ) αριθ. 2444/85 που καθορίζουν ορισμένους συντελεστές που εφαρμόζονται στα σιτηρά που εξάγονται υπό μορφή ορισμένων αλκοολούχων ποτών για την περίοδο 1985/86, όσον αφορά την περίοδο εφαρμογής αυτών των συντελεστών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1579/86 (2), και ιδίως το άρθρο 16 παράγρφος 6,

τον κανονισμό (ΕΟΚ) αριθ. 1188/81 του Συμβουλίου της 28ης Απριλίου 1981 περί των γενικών κανόνων σχετικά με τη χορήγηση επιστροφών που προσαρμόζονται για τα σιτηρά που εξάγονται υπό μορφή ορισμένων αλκοολούχων ποτών καθώς και για τα κριτήρια καθορισμού του ποσού τους, και τροποποιεί τον κανονισμό (ΕΟΚ) αριθ. 3035/80 όσον αφορά ορισμένα εμπορεύματα που δεν υπάγονται στο παράρτημα ΙΙ της συνθήκης (3), και ιδίως το άρθρο 12,

Εκτιμώντας:

ότι ο κανονισμός (ΕΟΚ) αριθ. 1842/81 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 2187/86 (5), καθορίζει τις λεπτομέρειες εφαρμογής σχετικά με τη χορήγηση επιστροφών που προσαρμόζονται για τα σιτηρά που εξάγονται υπό μορφή ορισμένων αλκοολούχων ποτών·

ότι, για την περίοδο 1985/86, η περίοδος εφαρμογής των συντελεστών καθορίστηκε από τους κανονισμούς της Επιτροπής (ΕΟΚ) αριθ. 2443/85 (6) και (ΕΟΚ) αριθ. 2444/85 (7) σύμφωνα με τις περιόδους εμπορίας, όπως αυτές καθορίζονται στον τομέα των σιτηρών·

ότι, λόγω της τροποποιήσεως των ημερομηνιών των περιόδων στον τομέα των σιτηρών από τον κανονισμό (ΕΟΚ) αριθ. 1579/86, θα πρέπει να προσαρμοσθεί η περίοδος εφαρμογής των συντελεστών που καθορίστηκαν από τους κανονισμούς (ΕΟΚ) αριθ. 2443/85 και (ΕΟΚ) αριθ. 2444/85·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2443/85 τροποποιείται ως εξής:

1. Στο άρθρο 1, η ημερομηνία «31 Ιουλίου 1986» αντικαθίσταται από την ημερομηνία «30 Ιουνίου 1986».

2. Στο παράρτημα, όσον αφορά την περίοδο εφαρμογής, οι όροι « 1η Αυγούστου 1985 έως 31 Ιουλίου 1986» αντικαθίστανται από τους όρους «1η Αυγούστου 1985 έως 30 Ιουλίου 1986».

Άρθρο 2

Ο κανονισμός (ΕΟΚ) αριθ. 2445/85 τροποποιείται ως εξής:

1. Στο άρθρο 1, η ημερομηνία «31 Ιουλίου 1986» αντικαθίσταται από την ημερομηνία «30 Ιουνίου 1986».

2. Στο παράρτημα, όσον αφορά την περίοδο εφαρμογής, οι όροι « 1η Αυγούστου 1985 έως 31 Ιουλίου 1986» αντικαθίστανται από τους όρους «1η Αυγούστου 1985 έως 30 Ιουνίου 1986».

Άρθρο 3

Ο παρών κανονισμός αρχίζει να ισχύει από την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 11 Ιουλίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 281 της 1. 11. 1975, σ. 1.

(2) ΕΕ αριθ. L 139 της 24. 5. 1986, σ. 29.

(3) ΕΕ αριθ. L 121 της 5. 5. 1981, σ. 3.

(4) ΕΕ αριθ. L 183 της 4. 7. 1981, σ. 10.

(5) Βλέπε σ. 51 της παρούσας Επίσημης Εφημερίδας.

(6) ΕΕ αριθ. L 232 της 30. 8. 1985, σ. 13.

(7) ΕΕ αριθ. L 232 της 30. 8. 1985, σ. 15.